Nefka-d asteqsi-agi akken ad d-nwali d acu-ten wuguren i d-ttmagaren iselmaden mi ara xeddmen d yinelmaden, nufa-d deqs n wuguren i d-ttemlilin iselmaden, deg wayen yerzan tamawalt ixuṣ deg-s usemres n wawalen n tmaziɣt, adlisfus ur iwulem ara ladɣa iḍrisen yettilin s daxel, tikwal ahil ɣezzif mliḥ ur yettfak ara deg lawan, wiyaḍ nnan-d tuget n yinelmaden ssexlaḍen gar ugemmay n tefransist d win n tmaziɣt akked lexṣas n wawalen icudden ɣer tusna tartart d ussemres n wawalen ireṭṭalen.